PIB Headquarters
कोविड-19 पर पीआईबी का बुलेटिन
- भारत में कोविड-19 के सक्रिय मामले और घटकर 7,60,019 हुए,
- 74 दिनों के बाद सबसे कम संख्या
- भारत में पिछले 24 घंटे में कोविड-19 के 60,753 दैनिक नये मामले दर्ज किए गए
- अब देश भर में स्वस्थ होने वालों की कुल संख्या 2,86,78,390 है
- पिछले 24 घंटे में स्वस्थ होने वाले मरीजों की संख्या 97,743 है
- लगातार 37वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
- रिकवरी रेट बढ़कर 96.16 प्रतिशत हुआ
- दैनिक पॉजिटिविटी रेट 2.98 प्रतिशत, लगातार 12वें दिन पांच प्रतिशत से कम
- दैनिक पॉजिटिविटी रेट 2.98%, लगातार 12वें दिन 5% से कम है
- राष्ट्रव्यापी टीकाकरण अभियान के तहत अब तक टीके की 27.23 करोड़ खुराक लगाई गई
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
कोविड-19 पर नवीनतम जानकारी
- भारत में पिछले 24 घंटे में कोविड-19 के 60,753 दैनिक नये मामले दर्ज किए गए
- भारत में कोविड-19 के सक्रिय मामले और घटकर 7,60,019 हुए, संख्या 74 दिनों के बाद सबसे कम
- लगातार 37वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
- रिकवरी रेट बढ़कर 96.16 प्रतिशत हुआ
- दैनिक पॉजिटिविटी रेट 2.98 प्रतिशत, लगातार 12वें दिन पांच प्रतिशत से कम
भारत में दैनिक नये मामलों की संख्या में लगातार कमी दर्ज की जा रही है। पिछले 24 घंटे में देश में 60,753 दैनिक नये मामले दर्ज किए गए।
लगातार 12वें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की संख्या लगातार घट रही है। सक्रिय मामलों की संख्या गिरकर आज 7,60,019 हो गयी। सक्रिय मामलों की संख्या में 74 दिनों के बाद हुई यह सबसे ज्यादा कमी है।
पिछले 24 घंटे में सक्रिय मामलों की संख्या में कुल 38,637 की कमी आयी है। यह अब देश के कुल कोविड पॉजिटिव मामलों का केवल 2.55 प्रतिशत है।
साथ ही ज्यादा लोगों के कोविड-19 संक्रमण से स्वस्थ होने के साथ लगातार 37वें दिन बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 97,743 लोग स्वस्थ हुए हैं।
पिछले 24 घंटे में दैनिक नये मामलों की तुलना में बीमारी से करीब 37 हजार से ज्यादा  लोग स्वस्थ हुए हैं।
ज्यादा जानकारी के लिए: https://pib.gov.in/PressReleasePage.aspx?PRID=1728506
कोविड-19 टीकाकरण से जुड़ी नवीनतम जानकारी
भारत सरकार ने अब तक राज्यों/केंद्रशासित क्षेत्रों को कोविड टीके की 28.50 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  25,63,28,045 खुराक  है।
राज्यों/केंद्रशासित प्रदेशों के पास अब भी टीके की 2.87 करोड़ से ज्यादा  खुराक उपलब्ध हैं, जिन्हें इस्तेमाल किया जाना बाकी है।
इसके अलावा टीके की 52,26,460 से ज्यादा खुराक प्रक्रियारत हैं और अगले तीन दिनों में राज्यों/केंद्रशासित क्षेत्रों को प्रदान कर दी जाएंगी।
ज्यादा जानकारी के लिए: https://pib.gov.in/PressReleasePage.aspx?PRID=1728496
ऑक्सीजन एक्सप्रेस ने देश सेवा में 32464 मीट्रिक टन से अधिक लिक्विड मेडिकल ऑक्सीजन की आपूर्ति की
- ऑक्सीजन एक्सप्रेस ने देश के दक्षिणी राज्यों में 18000 मीट्रिक टन से ज्यादा लिक्विड मेडिकल ऑक्सीजन पहुंचाने का रिकार्ड बनाया
- 448 ऑक्सीजन एक्सप्रेस ने पूरे देश में ऑक्सीजन को पहुंचाया है
- ऑक्सीजन एक्सप्रेस ने अब तक 1854 टैंकरों से 15 राज्यों को ऑक्सीजन सहायता पहुंचाई
ऑक्सीजन एक्सप्रेस ने तेलंगाना, आंध्र प्रदेश, कर्नाटक और तमिलनाडु को क्रमशः 3300, 4100, 4300 और 5600 मीट्रिक टन से ज्यादा एलएमओ की आपूर्ति की
- महाराष्ट्र में 614 एमटी ऑक्सीजन, उत्तर प्रदेश में लगभग 3797 एमटी, मध्य प्रदेश में 656 एमटी, दिल्ली में 5722 एमटी, हरियाणा में 2354 एमटी, राजस्थान में 98 एमटी, कर्नाटक में 4333 एमटी, उत्तराखंड में 320 एमटी, तमिलनाडु में 5674 एमटी, आंध्र प्रदेश में 4190 एमटी, पंजाब में 225 एमटी, केरल में 513 एमटी तेलंगाना में 3366 एमटी, झारखंड में 38 एमटी और असम में 560 एमटी ऑक्सीजन पहुंचाई गई
भारतीय रेल देश के विभिन्न राज्यों में लिक्विड मेडिकल ऑक्सीजन  पहुंचाकर राहत लाने के अपने सफर जारी रखे हुए है
ऑक्सीजन एक्सप्रेस ने देश की सेवा में लिक्विड मेडिकल ऑक्सीजन पहुंचाने में 32400 मीट्रिक टन को पार कर नया कीर्तिमान स्थापित किया है।
अभी तक भारतीय रेल से देश के विभिन्न राज्यों में 1854 से अधिक टैंकरों में लगभग 32464 मीट्रिक टन लिक्विड मेडिकल ऑक्सीजन  पहुंचाई गई है।
ज्ञात हो कि 448 ऑक्सीजन एक्सप्रेस गाड़ियों ने अपनी यात्रा पूरी कर विभिन्न राज्यों को सहायता पहुंचाई है।
ऑक्सीजन एक्सप्रेस देश के दक्षिणी राज्यों में लिक्विड मेडिकल ऑक्सीजन की डिलीवरी में 18000 एमटी को पार कर गई।
ऑक्सीजन एक्सप्रेस द्वारा अभी तक देश के दक्षिणी राज्यों तेलंगाना, आंध्र प्रदेश, कर्नाटक और तमिलनाडु को क्रमशः 3300, 4100, 4300 और 5600 एमटी से अधिक एलएमओ पहुंचाई गई है।
ज्यादा जानकारी के लिए: https://pib.gov.in/PressReleasePage.aspx?PRID=1728514
रेलवे, शहरों के धीरे-धीरे अनलॉक होने के साथ कामगारों को वापस लाने में मदद कर रही है
रेलवे, शहरों के धीरे-धीरे अनलॉक होने के साथ कामगारों को वापस लाने में सहायता कर रही है।
पिछले 7 दिनों  के दौरान, प्रवासी कामगारों और अन्य यात्रियों सहित लगभग 32.56 लाख यात्रियों ने लंबी दूरी की मेल एक्सप्रेस ट्रेनों  के द्वारा पूर्वी उत्तर प्रदेश, बिहार, झारखंड, बंगाल और ओडिशा जैसे क्षेत्रों से दिल्ली, मुंबई, पुणे, सूरत, अहमदाबाद और चेन्नई जैसे क्षेत्रों के लिए यात्रा की है।
ज्यादा जानकारी के लिए: https://pib.gov.in/PressReleasePage.aspx?PRID=1728652
अल्पसंख्यक कार्य मंत्री श्री मुख्तार अब्बास नकवी ने कहा कि देश के ग्रामीण और दूरदराज के क्षेत्रों में कोरोना टीकाकरण के बारे में जागरूकता पैदा करने के लिए 21 जून 2021 को एक राष्ट्रव्यापी "जान है तो जहान है" जागरूकता अभियान शुरू किया जाएगा
केंद्रीय अल्पसंख्यक कार्य मंत्री मुख्तार अब्बास नकवी ने आज यहां कहा कि देश के ग्रामीण और दूरदराज के इलाकों में कोरोना टीकाकरण के बारे में जागरूकता पैदा करने के लिए 21 जून 2021 को एक राष्ट्रव्यापी "जान है तो जहान है" जागरूकता अभियान शुरू किया जाएगा। इस अभियान द्वारा मौजूदा टीकाकरण अभियान के संबंध में कुछ निहित स्वार्थों द्वारा फैलाई जा रही अफवाहें और आशंकाएं भी दूर की जाएंगी।
ज्यादा जानकारी के लिए: https://pib.gov.in/PressReleasePage.aspx?PRID=1728556
सेंसिट रैपिड कोविड-19 एजी किट
पूरी दुनिया मौजूदा समय में चल रही कोविड-19 महामारी से बुरी तरह प्रभावित हुई है। कोविड-19 संक्रमण के दौरान मरीज में होने वाले लक्षणों की गंभीरता का समय पर पता नहीं चलने पर यह जीवन के लिए खतरा पैदा कर देता है। संक्रमित मरीजों की त्वरित परीक्षण प्रक्रिया में एंटीजन परीक्षण शामिल है, जो बहुत कम समय में सैकड़ों नमूनों के परिणाम प्रदान करता है। इस तरह के रैपिड टेस्ट को हमारे देश के नागरिकों के लिए सुलभ और आसानी से उपलब्ध कराने के लिए भारत सरकार के प्रयास सराहनीय हैं। कई इनोवेशन करने वाले और उद्यमी सटीक, सस्ती और सुलभ परीक्षण किट विकसित करने के लिए अथक प्रयास कर रहे हैं, ताकि न केवल स्वास्थ्य कर्मियों को ऐसे कठिन समय में आसानी से जांच करने के लिए सहायता दी जा सके, बल्कि भारत में जैव प्रौद्योगिकी ईको सिस्टिम को भी बढ़ावा दिया जा सके।
ज्यादा जानकारी के लिए: https://pib.gov.in/PressReleasePage.aspx?PRID=1728504
वेंटिलेटर की आवश्यकता वाले रोगियों की पहचान में सहायता करने वाले नए सॉफ्टवेयर का विकास
एक सॉफ्टवेयर अब उन रोगियों की पहचान कर सकता है जिन्हें आईसीयू में वेंटिलेटर सपोर्ट की जरूरत है। समय रहते मरीज को रेफर करने से आपात स्थिति से पहले आवश्यक व्यवस्था करने में मदद मिलेगी। कोविड सेविरिटी स्कोर  सॉफ्टवेयर नामक सॉफ्टवेयर में एक एल्गोरिथ्म है जो कारोना मरीजों को मापदंडों के एक सेट से मापता है। यह प्रत्येक रोगी के लिए एक पूर्व-निर्धारित डायनेमिक एल्गोरिथ्म के सहारे कई बार स्कोर करता है और एक ग्राफिकल ट्रेंड में इसे मैप करने के लिए एक कोविड सेविरिटी स्कोर  देता है।
इस सॉफ्टवेयर प्रौद्योगिकी का उपयोग कोलकाता और उपनगरों में तीन सामुदायिक कोविड देखभाल केंद्रों में किया जा रहा है, जिसमें कोलकाता के बैरकपुर में एक 100-बेड का सरकारी कोविड देखभाल केंद्र भी शामिल है।
ज्यादा जानकारी के लिए: https://pib.gov.in/PressReleasePage.aspx?PRID=1728459
केंद्रीय मंत्री श्री हरदीप पुरी ने पंजाब में ऑक्सीजन उत्पादन संयंत्रों की स्थापना पर मीडिया को संबोधित किया 
कोविड-19 वैश्विक महामारी के साथ हाल के अनुभव ने अस्पतालों में ऑक्सीजन की पर्याप्त उपलब्धता सुनिश्चित करने के महत्व को उजागर किया है। विभिन्न स्वास्थ्य देखभाल सुविधाओं में प्रेशर स्विंग ऐडजॉर्प्शन  ऑक्सीजन उत्पादन संयंत्रों की स्थापना से ऑक्सीजन की आपूर्ति में हो सकने वाले व्यवधान से बचने में मदद मिलेगी, लिक्विड मेडिकल ऑक्सीजन  के भंडारण और सिलेंडर या टैंक की आपूर्ति पर निर्भरता कम होगी।
राज्यों/केंद्र शासित प्रदेशों से मिले अनुरोधों के अनुसार, अक्टूबर, 2020 में पहले 162 पीएसए संयंत्र और हाल ही में पीएम केयर्स फंड के तहत क्रमशः 10.05.2021, 10.05.2021 और 22.05.2021 को 75,52 और 200 संयंत्रों को मंजूरी दी गई थी। आगे भविष्य की मांग और देश के प्रत्येक जिले में इन सुविधाओं को उपलब्ध कराने की आवश्यकता को ध्यान में रखते हुए, राज्यों/केंद्र शासित प्रदेशों से प्राप्त सभी अनुरोधों की राज्यों/संघ राज्य क्षेत्रों के साथ निकट परामर्श और सहयोग से व्यापक समीक्षा की गई है। इस अभ्यास के आधार पर, पीएम केयर्स फंड के तहत कुल 1,215 पीएसए संयंत्रों  को मंजूरी दी गई है।
ज्यादा जानकारी के लिए: https://pib.gov.in/PressReleasePage.aspx?PRID=1728441
केंद्रीय मंत्री डॉ. जितेंद्र सिंह ने कहा, मौजूदा कोविड महामारी को देखते हुए बैंकों को जल्द से जल्द पेंशन देने का निर्देश दिया गया 
वृद्ध नागरिकों के लिए "ईज ऑफ लिविंग" की जरूरत के उद्देश्य से एक बड़े सुधार के तहत, बैंकों को निर्देश दिया गया है कि वे वर्तमान कोविड महामारी को देखते हुए पेंशन का तेजी से वितरण करें। निर्देश में यह भी कहा गया है कि पेंशनभोगी की मृत्यु की स्थिति में मृतक पेंशनभोगी के पति या पत्नी या परिवार के सदस्य से अनावश्यक ब्यौरा और दस्तावेज मांग कर किसी भी तरह की असुविधा में न डाला जाए, बल्कि जल्द से जल्द पेंशन का वितरण किया जाए।
ज्यादा जानकारी के लिए: https://pib.gov.in/PressReleasePage.aspx?PRID=1728390
भारतीय गुणवत्ता परिषद ने चिकित्सा उपकरणों की भारतीय प्रमाणन  प्लस योजना की शुरुआत की
भारतीय गुणवत्ता परिषद  और एसोसिएशन ऑफ इंडियन मेन्युफैक्चरर्स ऑफ मेडिकल डिवाइसेस  ने चिकित्सा उपकरणों के भारतीय प्रमाणन  योजना में कई अन्य सुविधाओं को जोड़ा है। चिकित्सा उपकरणों के प्रमाणन के लिए आईसीएमईडी योजना को 2016 में शुरू किया गया था। नई योजना को आईसीएमईडी 13485 प्लस नाम दिया गया है। यह चिकित्सा उपकरणों की गुणवत्ता, सुरक्षा और प्रभावकारिता का सत्यापन करेगी। आईसीएमईडी 13485 प्लस योजना को कल डिजिटल तरीके से शुरू किया गया।
ज्यादा जानकारी के लिए: https://pib.gov.in/PressReleasePage.aspx?PRID=1728453
Important Tweets